open-index/open-wikipedia-markdown huggingface dataset:
HIStory: Past, Present and Future, Book I

***HIStory: Past, Present and Future, Book I*** (tamén coñecido como ***HIStory***) é o noveno álbum de estudio do artista estadounidense Michael Jackson. Foi lanzado o 16 de xuño de 1995 por Epic Records. Este é o primeiro álbum de Jackson co seu propio selo, MJJ Productions, e consta de dous discos: o primeiro (*HIStory Begins*) é unha recuperación dalgúns dos seus maiores éxitos dende 1979, mentres que o segundo (*HIStory Continues*) contén material completamente novo. A meirande parte das cancións do segundo discos foron escritas e producidas por Jackson, nalgúns casos con colaboradores.

*HIStory* foi o retorno de Jackson ó panorama musical logo da acusación de abusos sexuais a menores de agosto de 1993. Moitas das 15 cancións novas fan referencia á acusación e ó tratamento que a prensa fixo del. Os temas das cancións tamén tratan o medio ambiente, o illamento, a cobiza e a inxustiza.

## Listaxe de cancións 
## Notas
A Moura, San Cristovo das Viñas, A Coruña

miniatura|Situación da Moura no concello da Coruña.
**A Moura** é un lugar da parroquia de San Cristovo das Viñas, no concello da Coruña. Segundo o padrón municipal (INE 2014) ten 34 habitantes (15 homes e 19 mulleres), o que supón un aumento nun habitante en relación ao ano anterior.

Non consta no Nomenclátor de Galicia de 2003.

A proximidade coa refinaría fai difícil a recuperación do núcleo.

## Lugares e parroquias
### Lugares de San Cristovo das Viñas
### Parroquias da Coruña
## Véxase tamén 
## Notas
Luis Fariña

**Luis Carlos Fariña Olivera**, nado en Buenos Aires o 20 de abril de 1991, é un futbolista arxentino. Xoga de mediapunta e o seu equipo actual é o Clube Desportivo das Aves.

## Traxectoria 
O 28 de xullo de 2014 fíxose oficial a súa cesión o Deportivo da Coruña para a tempada 2014−15, procedente do SL Benfica.

## Notas 
## Véxase tamén 
### Ligazóns externas 
* Datos do xogador en bdfutbol.com 
* Datos do xogador en Soccerway
Carlos Fernández Obanza

**Carlos Fernández Obanza**, nado na Coruña o 24 de xuño de 1914 e finado na mesma cidade o 27 de xullo de 2014, foi un futbolista galego. Xogaba de dianteiro. Foi ademais un prestixioso médico.

## Traxectoria 
Como xogador do Deportivo da Coruña foi compañeiro de Isidro, Otero, Abelardo, Feliciano, Esparza, Fariña, Torres, Triana, León, Diz ou Chacho.

Faleceu na Coruña o 27 de xullo de 2014.

## Traxectoria
O Peruleiro, Visma, A Coruña

miniatura|Situación do Peruleiro no concello da Coruña.
**O Peruleiro** é un barrio da parroquia de Visma, situado na zona occidental da Coruña. Antes da anexión do concello de Oza polo da Coruña, este lugar atopábase no límite entre ámbolos dous concellos. O Camiño do Peruleiro foi historicamente a principal vía de acceso á Coruña dende San Pedro de Visma.

## Historia 
Na división en barrios da Coruña de 1839, O Peruleiro estaba incluído no barrio 13.º.

O Peruleiro dá nome á avenida principal, que cruza o barrio. O antigo camiño do Peruleiro foi bautizado en 1931 como rúa de Pablo Iglesias, prolongación da rúa da Cidade Xardín. En 1937, a corporación franquista restituíu o nome anterior.

## Etimoloxía 
O topónimo "peruleiro" só aparece neste lugar e a súa etimoloxía é discutida. O dicionario de Eladio Rodríguez González dá a palabra o significado de "sitio elevado", mais nun documento de 1726 aparece denomidado *Peroleiro*, o que podería indicar que procede do nome dun veciño chamado "Pedro Leiro".

## Lugares e parroquias
### Lugares absorbidos pola zona urbana da Coruña 
### Lugares de Visma
### Parroquias da Coruña
## Notas 
## Véxase tamén 
### Bibliografía 
*
Isaac Forneiro Barandela

**Isaac Forneiro Barandela**, nado en Ourense en 1897 e finado en Ferrol o 18 de decembro de 1936, foi un empregado e político galego.

## Traxectoria 
Empregado de banca en Cedeira. Galeguista das Irmandades da Fala, publicou *Cantigas populares de Cedeira* na revista *Nós *(1932). Co golpe de Estado do 18 de xullo de 1936 foi detido. Xulgado en Ferrol por rebelión militar, foi condenado a pena de morte. Foi fusilado no castelo de San Filipe o 18 de decembro de 1936.

## Notas 
## Véxase tamén 
### Bibliografía 
* Casares, Carlos (2004). *Conciencia de Galicia. Risco, Otero, Curros, tres biografías*. Galaxia.
Invincible (álbum)

***Invincible*** é o décimo e derradeiro álbum de estudio do artista estadounidense Michael Jackson. Foi lanzado o 30 de outubro de 2001 por Epic Records. O álbum foi o primeiro que estreou material novo dende *Blood on the Dance Floor: HIStory in the Mix* en 1997, e o primeiro álbum de estudio despois de seis anos de *HIStory: Past, Present and Future, Book I* en 1995. Jackson, Rodney Jerkins, R. Kelly e Teddy Riley foron acreditados como produtores e escritores, entre outros. Ó igual que o traballo anterior de Jackson, *Invincible* explora temas como o amor, o romance, o illamento, a crítica dos medios e asuntos sociais. *Invincible* recibiu valoracións diversas polos críticos de música contemporáneos.

## Listaxe de cancións 
## Notas 
## Véxase tamén 
### Bibliografía 
*George, Nelson (2004). *Michael Jackson: The Ultimate Collection* booklet. Sony BMG.
*
*
A Eira Vella, Visma, A Coruña

**A Eira Vella** é un lugar da parroquia de Visma no concello coruñés da Coruña na comarca da Coruña. Atópase na localidade de San Pedro de Visma, no extremo oriental.

## Lugares e parroquias
### Lugares de Visma
### Parroquias da Coruña
## Véxase tamén
Manuel Hermo Vidal

**Manuel Hermo Vidal**, coñecido como **Molinera**, nado na Pobra do Caramiñal e finado en Santiago de Compostela o 16 de abril de 1937, foi un político galego.

## Traxectoria 
Militante de Izquierda Republicana. Tenente alcalde da Pobra do Caramiñal, era o alcalde en funcións cando estalou a golpe de Estado do 18 de xullo de 1936. Foi detido o 7 de xaneiro de 1937 xunto con Manuel Pérez Becerra. O 13 de xaneiro foi trasladado á cadea de Santiago de Compostela. Foi xulgado en Compostela por rebelión o 20 de marzo e condenado a pena de morte. Foi fusilado en Boisaca o 16 de abril de 1937.

## Véxase tamén 
### Bibliografía 
* 
*
Antonio Pérez Gómez

**Antonio Pérez Gómez**, nado na Pobra do Caramiñal en 1893 e finado en México, foi un político galego.

## Traxectoria 
Fillo de Santiago Pérez e irmán de José Juan Pérez Gómez. Mecánico especializado en construción e montaxe de maquinaria para fábricas de conservas. En 1929 patentou unha máquina de precintar e a construción da maquinaria. Tivo taller propio na Pobra do Caramiñal durante trinta e cinco anos e traballou en talleres Sanjurjo e do Ferrocarril en Vigo durante cinco anos. Militante do PSOE. Pola súa participación na folga xeral revolucionaria de 1934 estivo detido quince días en Santiago de Compostela. Co triunfo da Fronte Popular foi nomeado alcalde da Pobra do Caramiñal.

Logo do golpe de Estado do 18 de xullo de 1936 fuxiu na motora San José *n.º 2* xunto con outros 18 republicanos da ría de Arousa, o 27 de xullo cara a Matosinhos. De alí foron levados ao forte de Cascais en Caxía, onde os tiveron nunha especie de campo de concentración, ao lado do monte. De alí marchou cara a Bordeos nun transatlántico francés que viña de América e facía escala en Lisboa, xunto con Manuel Porteiro, pasando logo a Madrid vía Cataluña. Formou parte do batallón de Milicias Populares Galegas e foi técnico de mecanización de proxectís na Subsecretaría de Armamento de Barcelona. Foi procesado na causa xudicial 1255/1937 aberta en Compostela por rebelión pola requisa nas minas de Estañifera de Arosa. Tamén procesado e declarado en rebeldía na causa 4267/1938 aberta en Ferrol e declarado fuxido e en rebeldía. Despois da guerra pasou a Francia, onde estivo no campo de refuxio de Barcarès. Despois conseguiu saír para México e ao pouco tempo conseguiu levar a este país á súa muller e aos seus fillos.

## Véxase tamén 
### Bibliografía 
* 

### Ligazóns externas 
* Ficha no Repertorio biobibliográfico do exilio galego
Parámetro estatístico

Un **parámetro estatístico** é un parámetro que clasifica unha distribución de probabilidade. Pode referirse a unha característica numérica dunha poboación estatística ou a un modelo estatístico.

Na inferencia estatística os parámetros non son sempre observables, e a tarefa do estatístico é inferir o que poida deses parámetros a partir das observacións da variable aleatoria. Noutras ocasións os parámetros poden fixarse pola natureza do procedemento empregado, por exemplo, polo número de graos de liberdade nun contraste khi-cadrado.

## Principais parámetros 
Os parámetros estatísticos adoitan dividirse nas seguintes categorías:
; Medidas de posición.

Trátase dos valores da variable estatística que se caracterizan pola posición que ocupan dentro do rango de valores posibles desta. Distínguense:
* As medidas de tendencia central: medias, moda e mediana.
* As medidas de posición non central: cuartís, decís e percentís.
; Medidas de dispersión. 

Resumen a heteroxeneidade dos datos, o separados que están entre eles. Hai dous tipos:
* Medidas de dispersión absolutas, que veñen dadas nas mesmas unidades nas que se mide a variable: percorrido, desvío medio, varianza e desvío estándar.
* Medidas de dispersión relativas, que informan da dispersión en termos relativos: coeficiente de variación, coeficiente de apertura, percorrido relativo e índice de dispersión respecto da mediana.
; Medidas de forma. 

O seu valor informa sobre o aspecto que ten a gráfica da distribución, como os coeficientes de asimetría e curtose.
; Outros parámetros. 
Existen outros parámetros con propósitos máis específicos, como a proporción, o número índice, a taxa ou o coeficiente de Gini.

## Notas
Formiato

miniatura|150px|estrutura do formiato.
O **formiato** (ou **formato**) ou **metanoato** é o anión derivado do ácido fórmico. A súa fórmula represéntase xeralmente como HCOO−. É o produto da desprotonación do ácido fórmico. É o anión carboxilato máis simple. Tamén se denominan formiatos aos compostos que son sales ou ésteres do ácido fórmico.

## Bioquímica
O formiato prodúcese en grandes cantidades nas mitocondrias das células hepáticas das células embrionarias e nas células cancerosas polo ciclo do folato.

O formiato oxídase reversiblemente pola acción do encima formiato deshidroxenase:
:HCO2-  →   CO2  +  H+  +  2 e-

## Ésteres e sales de formiato
Os ésteres de formiato teñen a fórmula ROC(O)H. Moitos destes ésteres fórmanse cando se disolven alcohois espontaneamente en ácido fórmico.

Os sales de formiato teñen a fórmula M(O2CH). Eses sales teñen tendencia á descarboxilación. Por exemplo, o sal formiato de níquel hidratado, descarboxílase a aproximadamente 200&nbsp;°C para dar un po fino de metal níquel:
:Ni(O2CH)2(H2O)x  →   Ni  +  2 CO2  +  x H2O  +  H2
Estes finos pos son útiles como cataliadores de hidroxenación.

## Exemplos
* etil formato, CH3CH2(HCOO)
* formiato de sodio, Na(HCOO)
* formiato de cesio, Cs(HCOO)
* metil formiato, CH3(HCOO)
* metil cloroformiato, CH3OCOCl
* trietil ortoformiato
* trimetil ortoformiato, C4H10O3

## Notas
Doante de electróns

[miniatura|Átomo de [fósforo (elemento)|fósforo actuando como un doante nunha rede en dúas dimensións de silicio.]]

Un **doante de electróns** ou **doador de electróns** é unha entidade química que cede electróns a outra especie química. É un axente redutor e ao doar electróns el oxídase.

 
En bioquímica, os doantes de electróns ceden electróns na respiración aerobia á cadea de transporte electrónico, o que se traducirá na produción de enerxía, ou á cadea fotosintética durante a fase luminosa. Algúns doantes de lectróns importantes son os hidrocarburos do petróleo, solventes pouco clorados como o cloruro de vinilo ou a materia orgánica do solo e compostos inorgánicos reducidos. Tamén é importante o proceso de doazón de electróns na biodegradación de contaminantes orgánicos.

A enerxía de doazón dunha molécula doante de electróns mídese co seu potencial de ionización, que é a enerxía requirida para extraer un electrón do seu orbital máis alto ocupado. O balance enerxético global (ΔE), é dicir, a enerxía gañada ou perdida, nunha transferencia de doante-aceptor de electróns está determinada pola diferenza entre a afinidade electrónica (A) e o potencial de ionización (I):
:{\Delta}E=A-I\,

Unha base de Lewis en química é un doante de electróns que cede pares de electróns que forman un enlace covalente. Porén, a IUPAC non aconsella usar o termo doante de electróns para as bases de Lewis.

## En bioloxía
En moitos procesos biolóxicos básicos, como a respiración ou a fotosíntese, os doantes de electróns son fundamentais.

Na respiración aeróbica os doantes de electróns directos da cadea de transporte electrónico son coencimas como o NADH e FADH2, que á súa vez recolleron os electróns das substancias procedentes dos alimentos (ou de azucres fotosintéticos) que se están a oxidar. As células acumulan reservas de substancias doadamente oxidables (doantes de electróns) como a glicosa en forma de amidón ou glicóxeno. Na cadea respiratoria e outras cadeas de transporte de electróns os transportadores ceden os electróns por orde do seu potencial estándar de redución (de potencial menor a maior), polo que un membro da cadea é aceptor de electróns do membro anterior e doante de electróns para o membro seguinte.

Nos organismos litótrofos os doantes de electróns son inorgánicos, como por exemplo, compostos do xofre.

Na fotosíntese oxixénica o doante de electróns último é a auga, a cal rompe orixinando O2, H+ e electróns; estes electróns van servir para substituír os que perderon as clorofilas ao darlles a luz. Na fotosíntese anoxixénica que realizan algunhas bacterias o doante de electróns non é a auga senón outra substancia como, por exemplo, o sulfuro de hidróxeno, polo que non se desprende O2.

No metabolismo o papel dos coencimas reducidos é fundamental como doantes de electróns para as biosínteses, ou para o ciclo de Calvin, ademais de para a cadea de transporte electrónico respiratoria.

## Notas
## Véxase tamén
### Ligazóns externas
*Definicións de doante de electróns
Michael (álbum)

***Michael*** é o primeiro álbum póstumo do artista estadounidense Michael Jackson. Está composto de cancións nunca antes estreadas de Jackson. Foi estreado o 10 de decembro 2010 por Epic Records e Sony Music Entertainment. *Michael* foi a primeira estrea de material completamente novo en nove anos, dende o lanzamento de *Invincible* en 2001. A produción do álbum contou coa colaboración de Teddy Riley, Theron "Neff-U" Feemster, C. "Tricky" Stewart e Eddie Cascio entre outros. Ten temas con Akon, 50 Cent e Lenny Kravitz. *Michael* é o sétimo álbum de Jackson lanzado por Sony e Motown/Universal dende a morte de Michael Jackson en xuño de 2009.

## Listaxe de cancións 
## Notas
Xscape (álbum)

***Xscape*** é o segundo álbum póstumo do cantante estadounidense Michael Jackson, con cancións nunca estreadas. Foi lanzado o 13 de maio de 2014 por Epic Records e MJJ Music. É o undécimo álbum lanzado por Sony e Motown dende a morte de Jackson en xuño de 2009.

*Xscape* foi promovido a través do grupo de compañías Sony; Sony Mobile usou un anaco de "Slave to the Rhythm" no seu anuncio da campaña do móbil Xperia Z2. "Love Never Felt So Good" foi anunciado como o sinxelo oficial o 1 de maio de 2014.

## Listaxe de cancións 
## Notas
Aegean Airlines

**Aegean Airlines SA** (en grego: Αεροπορία Αιγαίου Α.Ε.) é a aeroliña grega máis grande en número de pasaxeiros transportados, en destinos e en tamaño de frota. É membro de Star Alliance dende xuño de 2010 e realiza voos regulares e chárter dende Atenas e Tesalónica a outros grandes destinos gregos, ademais de varios europeos. O seu principal centro de operacións é o aeroporto internacional de Atenas, cun centro secundario no aeroporto internacional de Tesalónica. Tamén usa outros seis aeroportos gregos como bases estacionais durante o verán. As súas oficinas principais atópanse en Kifisia, un suburbio de Atenas.

O 21 de outubro de 2012 Aegean Airlines anunciou que chegara a un acordo para mercar Olympic Air, e a compra foi aprobada pola Comision Europea un ano despois, o 9 de outubro de 2013. Ámbalas dúas aeroliñas continúan operando baixo marcas distintas. Ademais, Aegean Airlines participou nas fases finais da licitación para a privatización de Cyprus Airways, a aeroliña nacional de Chipre. Tras a bancarrota de Cyprus Airways, Aegean Airways estableceu un centro de conexión no aeroporto de Larnaca, iniciando así voos regulares dende e cara a illa e enchendo o oco deixado polo peche da compañía chipriota.

## Frota 
### Actual
En decembro de 2020 a frota de Aegean Airlines estaba formada polos seguintes avións:

## Notas
Gatón, Visma, A Coruña

miniatura|Situación da urbanización Gatón-Comeanda no concello da Coruña.
**Gatón** é un lugar da parroquia de Visma no concello coruñés da Coruña na comarca da Coruña. O núcleo orixinal atopábase entre San Xosé e Comeanda, mais desapareceu baixo a Refinaría da Coruña. Porén, o topónimo conservouse na urbanización Gatón-Comeanda.

## Arquitectura 
A urbanización Gatón-Comeanda está formada por doce vivendas unifamiliares de estilo aaltiano. Foron construídas en 1961 polos arquitectos Rafael de la Joya e Manuel Barbero para traballadores da empresa Aluminio de Galicia.

## Lugares e parroquias 
### Lugares de Visma 
### Parroquias da Coruña 
## Notas 
## Véxase tamén 
### Ligazóns externas 
*
*Asociación de Veciños Bens, Mazaído, Comeanda, Gatón e Penamoa
A Pedra da Barca, Visma, A Coruña

miniatura|Situación da Pedra da Barca no "barrio-territorio" de San Pedro de Visma.
**A Pedra da Barca** é un lugar da parroquia de Visma no concello coruñés da Coruña na comarca da Coruña. Atópase entre os lugares do Portiño, Os Rosales e San Pedro de Visma.

Situado xunto ao Monte de San Pedro, neste lugar puido existir unha pedra de abalar.

## Lugares e parroquias
### Lugares de Visma
### Parroquias da Coruña
## Notas 
## Véxase tamén
Musa al-Hax

**Musa al-Hax** (en ), nado o 19 de febreiro de 1954 en Aintura (Líbano), é un eclesiástico católico maronita, actualmente arcebispo de Haifa e Terra Santa e exarca patriarcal de Xerusalén e Palestina e de Xordania.

## Traxectoria 
### Primeiros anos 
Al-Hax uniuse á orde relixiosa dos antonianos maronitas en 1972, facendo os votos perpetuos en 1979 e recibindo o 14 de agosto de 1980 a orde sacerdotal.

É membro das Comisións Bíblica (dende 1993) e Litúrxica (dende 2011) do Patriarcado Maronita.

## Notas
Castelo-Pazo dos Marqueses de Vilafranca

O **castelo dos Marqueses de Villafranca** é unha construción civil situada no concello de Vilafranca do Bierzo, na bisbarra do Bierzo (provincia de León). Foi declarado Ben de Interese Cultural o 22 de abril de 1949.

## Historia
O Castelo levántase sobre outro castelo construído anteriormente, coñecido co nome de "Forza". Este castelo foi atacado e destruído en 1507 polo fillo ilexítimo de Pedro Álvarez Osorio, primeiro conde de Lemos

En 1515, a raíña Xoana I concedeu o permiso de reconstrución a Pedro Álvarez de Toledo e Zúñiga, esposo de María Osorio e Pimentel, II marquesa de Vilafranca do Bierzo. Este reconstruíu o castelo para ser utilizado como lugar de residencia para o Marquesado de Vilafranca.

En 1809, durante a Guerra da Independencia, foi desmantelado e saqueado, durante a marcha das tropas inglesas cara á cidade de Lugo. En 1815 e 1819, foi de novo saqueado e incendiado por parte das tropas francesas.

## Arquitectura 
Ten planta cuadrangular con catro torres grandes circulares nas esquinas, divididas en tres pisos de madeira. A torre da homenaxe destaca pola súa elegancia e admirable situación. É de planta circular e está coroada por un tellado de lousa que é típico desta zona. Foi realizada en boa cachotaría.

A súa porta principal encóntrase realizada en ladrillo e enriba o escudo heráldico de Don Fadrique Toledo e Osorio, III Marqués de Villafranca del Bierzo.

## Notas 
## Véxase tamén
### Bibliografía
* *Castillos de España (volumen II)*. VV.AA., Editorial Everest, S.A., León, 1997, (Pxs. 1.023-1.026).

### Ligazóns externas
*CastillosNet.org - Ficha do Castelo
Gran Premio de Bélxica de 2014

O **Gran Premio de Bélxica de 2014**, formalmente **2014 Formula 1 Shell Belgian Grand Prix**, é unha carreira de Fórmula Un que que se celebrou o 24 de agosto de 2014, no Circuíto de Spa-Francorchamps de Spa, Bélxica. Foi a undécima rolda do Campionato Mundial de Fórmula 1 de 2014.

## Informe 
O tres veces gañador das 24 Horas de Le Mans André Lotterer fará o seu debut na Fórmula Un, en substitución de Kamui Kobayashi en Caterham. O piloto estadounidense Alexander Rossi tamén fixo o seu debut na Fórmula Un con Marussia en Spa substituíndo a Max Chilton. Pero o venres pola mañá, anunciouse que Chilton tería o seu posto de carreira reinstalado para o Gran Premio, polo que Rossi só tomou parte na primeira sesión de adestramentos.

### Carreira 
A carreira comezou ás 14:00 hora local. A grella estaba seca antes da carreira. O coche de Alonso arrincou con demora na grella, aínda que puido volver tomar a súa posición inicial foi penalizado con 5 segundos. A carreira converteuse en polémica cando na volta 2, os dous pilotos de Mercedes chocaron ao entrar en Les Combes, Hamilton saíu cun pneumático picado e Rosberg co alerón dianteiro danado. O incidente foi considerado culpa de Rosberg polo equipo Mercedes.

### Post-carreira 
O resultado da carreira deixou a Rosberg líder do campionato de pilotos con 220 puntos. Hamilton, que non puido anotar en Bélxica, estaba segundo con 191 puntos, 35 puntos por diante de Ricciardo e o setenta por diante de Alonso. Bottas quinto con 110 puntos. No Campionato de Construtores, Mercedes mantén a súa vantaxe con 411 puntos, Red Bull é segundo con 254 puntos, e Ferrari quedou en terceiro lugar con 160 puntos.

## Clasificación 
### Cualificación 
### Carreira 
## Posicións logo da carreira 
;Clasificación no campionato de pilotos

;Clasificación do campionato de construtores

* **Nota**: Só están incluídos os cinco primeiros postos da clasificación.
## Notas 
## Véxase tamén 
### Ligazóns externas
Moda (estatística)

En estatística, a **moda** é o parámetro estatístico calculado como o valor con maior frecuencia nunha distribución de datos.

Unha distribución é bimodal cando aparecen dúas modas, é dicir, dous datos teñen a mesma frecuencia absoluta máxima. Analogamente fálase de distribución trimodal. Se todos os datos teñen a mesma frecuencia dicimos que non hai moda.

O **intervalo modal** é o intervalo de maior frecuencia absoluta. Emprégase cando os datos aparecen agrupados. Para obter a moda en datos agrupados emprégase a seguinte fórmula:

:M = L_{i} + \left( \frac{D_1}{D_1+D_2} \right)A_{i}

onde:

:L_{i} = L-inferior da clase modal.
:D_1 = é o delta de frecuencia absoluta modal e a frecuencia absoluta do intervalo anterior ao modal. 
:D_2 = é o delta de frecuencia absoluta modal e a frecuencia absoluta do intervalo posterior ao modal. 
:A_{i} = amplitude do intervalo modal

## Propiedades 
As principais propiedades da moda son:
* O seu cálculo é sinxelo.
* A súa interpretación é moi clara.
* Ao depender unicamente das frecuencias pódese calcular para variables cualitativas, polo que é o parámetro máis empregado cando non se poden realizar outros cálculos, como cando se enumeran nos medios xornalísticos as características máis frecuentes dun determinado sector social (coñecido informalmente como "retrato robot").

Pola contra, a moda ten varios inconvenientes:
* O seu valor é independente da meirande parte dos datos, polo que a fai moi sensible ás variacións da mostra. No caso de variables agrupadas en intervalos, o seu valor depende excesivamente do número de intervalos e da súa amplitude.
* Emprega moi poucas observacións, polo que grandes variacións nos datos fóra da moda non afectan en modo ningún ao seu valor.
* Non sempre se sitúa cara ao centro da distribución.
* Pode haber máis dunha moda.

## Notas
## Véxase tamén 
### Outros artigos 
* Media
* Mediana
* Valor esperado
### Ligazóns externas 
*
Arquieparquía católica maronita de Haifa e Terra Santa

A **arquieparquía de Haifa e Terra Santa** () é unha sé da Igrexa Católica inmediatamente suxeita ó Patriarcado de Antioquía dos Maronitas. En 2009 contaba con 7.000 bautizados. O seu arcebispo actual é o antoniano Musa al-Hax.

## Territorio 
A arquieparquía ten xurisdición sobre todos os fieis da Igrexa Maronita que viven en Israel. A sé arcebispal é a cidade de Haifa, onde está a catedral de San Lois Rei. O territorio está organizado en 6 parroquias.

## Historia
A arquieparquía foi erixida o 8 de xuño de 1996, en territorios da arquieparquía de Tiro, e con xurisdición sobre todo Israel, Palestina, Xordania e a cidade de Xerusalén.

O 5 de outubro do mesmo ano cedeu parte do seu territorio para erixir os exarcados patriarcais de Xerusalén e Palestina e de Xordania, que até agora están unidos *in persona episcopi* á arquieparquía.

## Episcopoloxio
* Bulus Nabil al-Saya (5 de outubro de 1996 - 6 de xuño de 2011 nomeado arcebispo da curia patriarcal de Antioquía)
* Musa al-Hax (16 de xuño de 2012 - actualidade)

## Notas
Exarcado patriarcal católico maronita de Xordania

O **exarcado patriarcal de Xerusalén e Palestina** é unha sé da Igrexa Católica Maronita inmediatamente suxeita ao patriarcado maronita de Antioquía. En 2010 tiña 1.500 bautizados. O seu exarca actual é Musa al-Hax, O.A.M.

## Territorio
O exarcado estende a súa xurisdición sobre os fieis católicos maronitas residentes en Xordania. Está estruturado en 2 parroquias.

## Historia
O 5 de maio de 1985, dous anos despois do Congreso Internacional Eucarístico celebrado en Xerusalén, foi inaugurado en Terra Santa unha vigairía patriarcal para atender aos maronitas que alí vivían, até entón directamente dependentes da arquidiocese de Tiro.

O exarcado patriarcal foi restaurado o 5 de outubro de 1996.

## Episcopoloxio
* Bulus Nabil al-Saya (5 de outubro de 1996 - 6 de xuño de 2011 nomeado arcebispo da curia patriarcal de Antioquía)
* Musa al-Hax (16 de xuño de 2012 - actualidade)

## Notas 
## Véxase tamén 
### Ligazóns externas 
*Perfíl en Catholic-Hierarchy.org 
*Perfíl en GCatholic.org
Bixara Pedro al-Rai

**Bixara Pedro al-Rai** (en , *Mār Bishārah Buṭrus al-Rāʿī*), nado en Himlaia (Líbano) o 25 de febreiro de 1940, é o 77º Patriarca de Antioquía e de todo Levante dende o 15 de marzo de 2011, e polo tanto cabeza da Igrexa católica maronita. É tamén cardeal da Igrexa católica dende 2012.

## Traxectoria 
Bixara al-Rai naceu en Himlaia, unha vila da gobernación do Monte Líbano, o 24 de febreiro de 1940. Estudou a secundaria no mosteiro de Notre-Dame de Duq Musbih, e posteriormente Filosofía e Teoloxía na Pontificia Universidade Lateranense. Logo de ser ordenado sacerdote en setembro de 1967, o papa Xoán Paulo II nomeouno bispo titular de Cesarea de Filipo e auxiliar do Patriarcado de Antioquía dos Maronitas o 2 de maio de 1986.

Recibiu a consagración episcopal o seguinte 12 de xullo, de mans do patriarca Nasrala Pedro Sufair, entón patriarca de Antioquía.

Xoán Paulo II nomeouno posteriormente bispo de Biblos o 9 de xuño de 1990.

Logo da renuncia por idade do patriarca Nasrala, aceptada por Bieito XVI o 26 de febreiro de 2011, O Sínodo da Igrexa Maronita elixiuno patriarca o 15 de marzo seguinte.

O 24 de marzo, dez días logo da súa elección, Bieito XVI concedeulle a necesaria "comuñón eclesial".

Ao longo de 2011 asumiu a presidencia da Conferencia Episcopal Libanesa e do Consello dos Patriarcas Católicos Orientais.

O papa Bieito XVI creouno cardeal no consistorio do 24 de novembro de 2012. En novembro de 2017 protagonizou un feito histórico, ao converterse na primeira autoridade cristiá en visita oficial a Arabia Saudita.

## Galería fotográfica 

Ficheiro:BISHOP card patr bechara boutros rai oct 11th 2014.jpg|O patriarca Rai, na Cátedra de San Pedro, 11 de outubro de 2014.
Ficheiro:Episcopal ordination of bishop Maurizio Malvestiti.jpg|O patriarca Rai impón as mans ao pai Maurizio Malvestiti durante a súa ordinación episcopal. Detrás deles, os cardeais Sandri e Müller, 11 de outubro de 2014.

## Notas
Pelayo Novo

**Pelayo Novo García**, coñecido habitualmente como **Pelayo**, nado en Oviedo o 1 de novembro de 1990 e finado en Asturias o 28 de febreiro de 2023, foi un futbolista español.

## Traxectoria 
Nado en Oviedo, Pelayo comezou xogar nas categorías inferiores do equipo da súa cidade natal, o Real Oviedo. Alí subiu rapidamente ao primeiro equipo, onde xogou desde 2008 até o 2012. No seu último ano no club ovetense, marcou 7 goles en 34 partidos, nun total de 2.749 en minutos de xogo, para axudar aos asturianos a rematar na sexta posición. O 6 de xullo de 2012, asinou un contrato de tres anos co Elche CF na Segunda División. O 19 de agosto fixo o seu debut oficial ao entrar en substitución de Carles Gil nos últimos minutos, partido que gañou o seu equipo na casa por 4-2 contra a Ponferradina. O 6 de outubro do mesmo ano anotou o seu primeiro gol en liga, axudando ao seu equipo a gañar por 2-1 contra o Mirandés.

Tras acadar o ascenso co club ilicitano, asinou un novo contrato por dous anos, sendo logo transferido en calidade de cedido ao Córdoba en xullo de 2013. En Córdoba deu no decisivo partido polo ascenso o pase de gol que lle valía ao club andaluz xogar na seguinte tempada na Primeira División, nun estraño partido contra a Unión Deportiva Las Palmas. Así, Pelayo conseguiu dous ascensos nos seus dous primeiros anos na categoría de prata. O 29 de xullo de 2014 anunciouse a súa cesión de novo a un club da Segunda división, esta vez ao Lugo. 

Deixou o fútbol en 2018, despois dunha caída dende o terceiro piso dun hotel que o deixou nunha cadeira de rodas. Faleceu o 28 de febreiro de 2023, con 32 anos, ao tirarse ás vías do tren na estación asturiana de La Corredoria.

### Clubs 
## Títulos 
* Segunda División (2012-13)
* Ascenso á Primeira División (2012-13, 2013-14)

## Notas 
## Véxase tamén 
### Ligazóns externas 
* Datos do xogador en Transfermarkt 
* Datos do xogador en BDFútbol
Escudo de Somalia

O **escudo de Somalia** é un dos símbolos nacionais do país. Foi adoptado o 10 de outubro de 1956. Os leopardos que terman do escudo e a estrela branca foron usados nas armas durante a administración italiana. Anteriormente, as armas de Somalia dende o 8 de xuño de 1919 era un escudo dividio horizontalmente por unha liña branca ondulante (Smith, 1980). A metade superior do escudo era azul, cun leopardo coroado por unha estrela branca de cinco puntas.

## Escudos históricos 

Ficheiro:Coat of arms of Hobyo.svg|Emblema do Sultanato de Hobyo
Ficheiro:Italian Somaliland COA.svg|Escudo da Somalia Italiana (1949-1956)
Ficheiro:Badge of British Somaliland (1903–1950).svg|Emblema da Somalia Británica (1903-1950)
Ficheiro:Badge of British Somaliland (1950–1952).svg|Escudo da Somalia Británica (1950-1960)
Alakrana

O ***Alakrana*** é un buque de pesca atuneiro conxelador español, propiedade da empresa *Echebastar fleet S.L.*, que ten o seu porto de rexistro en Bermeo (Biscaia) e que foi construído polos Astilleros de Murueta S.A., de Murueta.

## Historial 
### Primeiro intento de secuestro 
O 3 de setembro de 2009, conseguiu eludir un intento de secuestro cando navegaba a 495 millas de Somalia.

### Secuestro 
O *Alakrana* foi secuestrado por piratas o 3 de outubro de 2009, ben a 413 millas das costas do sur de Somalia (segundo algunhas fontes), ben a 120 millas náuticas (por tanto dentro da ZEE de Somalia) segundo sentenza da Audiencia Nacional; en calquera caso o buque faenaba lonxe da zona protexida pola Operación Atalanta, dentro da zona de seguridade en augas internacionais segundo algunhas fontes, e, en augas somalís segundo outras.

Durante a liberación, os helicópteros das fragatas *Canarias* e *Méndez Núñez* intentaron sen éxito capturar os últimos piratas que abandonaron o buque, chegando incluso a disparar contra eles. Así mesmo, e do mesmo xeito que ocorreu co *Playa de Bakio*, tivo de evitarse que fose recapturado por outros piratas doutro clan.

Tras a liberación, o *Alakrana* dirixiuse ás Illas Seychelles escoltado polas dúas fragatas, para permitir aos vixilantes de seguridade empregar armamento de até 12,70&nbsp;mm nos buques con bandeira española, sempre que este sexa adquirido a fabricantes ou distribuidores asentados en España. En cambio, nas embarcacións doutras bandeiras si que está permitida a presenza a bordo de militares e a tenencia de armamento superior ao regrado para barcos españois.

## Notas 
## Véxase tamén 
### Ligazóns externas 
* Situación do Alakrana no momento do secuestro *cadenaser.com*
Escudo de Timor Leste

O **escudo de armas de Timor Leste** foi aprobado o 18 de xaneiro de 2007 pola lei 02/2007. Baséase no primeiro deseño usado cando o país declarou unilateralmente a súa independencia o 28 de novembro de 1975.

O lema en portugués é "*Unidade, Acção, Progresso*".

## Escudos históricos 

Coat of arms of Portuguese Timor (1935-1951).svg|Escudo de Timor Leste durante o dominio portugués entre o 8 de maio de 1935 e o 11 de xuño de 1951.
Coat of arms of Portuguese Timor (1951-1975).svg|Escudo de Timor Leste durante o dominio portugués entre o 11 de xuño de 1951 e o 28 de novembro de 1975.
Lesser coat of arms of Portuguese Timor.svg|Escudo menor durante o goberno portugués (1935–1975)
Coat of arms of East Timor (2002–2007).svg|Primeiro escudo de armas de Timor Leste (2002–2007)
Escudo do Senegal

O **escudo de armas do Senegal** é un dos símbolos nacionais do país. Representa a un león rampante na parte esquerda e un baobab na dereita, franqueados por dúas follas de palma e coroados por unha estrela verde de cinco puntas. Foi adoptado cinco anos despois de que o país conseguise a súa independencia. Os dous símbolos do escudo xa estiveran nos emblemas senegaleses con anterioridade.

## Véxase tamén 
### Outros artigos 
* Bandeira do Senegal
Escudo de Costa Rica

O **escudo de armas de Costa Rica** é un dos símbolos oficiais do país. Foi deseñado en 1848, con modificacións en 1906, 1964 e 1998. O último cambio foi o engadido do fume para distinguir os tres volcáns.

## Escudos históricos 

Ficheiro:Coat of arms of the United Provinces of Central America.svg|Escudo da República Federal de Centro América dende 1823 ata novembro de 1824
Ficheiro:Coat of arms of the Federal Republic of Central America.svg|Escudo da República Federal de Centro América dende novembro de 1824 ata novembro de 1840
Ficheiro:Coat of arms of Costa Rica (1824-1840 and 1842-1848).svg|Escudo do Estado de Costa Rica coa República Federal de Centro América, dende o 2 de novembro de 1824 ata o 15 de novembro de 1840. Usado de novo polo estado independente de Costa Rica dende setembro de 1842 a setembro de 1848
Ficheiro:Coat of arms of Costa Rica (1840-1842).svg|Escudo do estado independente de Costa Rica dende abril de 1840 a abril de 1842

## Notas
Emblema de Vietnam

O **emblema de Vietnam** é un dos símbolos nacionais do país. É circular, cun fondo vermello e unha estrela vermella no medio que representa o Partido Comunista de Vietnam, a historia revolucionaria e o futuro de Vietnam. A engrenaxe e os cultivos representan a cooperación da agricultura coa industria.

## Escudos históricos 

Ficheiro:Coat of arms of North Vietnam.svg|Emblema de Vietnam do Norte (1955–1976)
Ficheiro:Coat of Arms of South Vietnam (1954 - 1955).svg|Escudo de Vietnam do Sur (1954–1955)
Ficheiro:Emblem of the Republic of Vietnam (1955–1957).svg|Escudo de Vietnam do Sur (1955 - 1957)
Ficheiro:Emblem of the Republic of Vietnam (1957–1963).svg|Escudo de Vietnam do Sur (1957 - 1963)
Ficheiro:Coat of arms of the Republic of Vietnam (1963–1975).svg|Escudo de Vietnam do Sur (1963 - 1975)
Ficheiro:Emblem of the Republic of South Vietnam.svg|Emblema do Goberno Provisional da República de Vietnam do Sur (1969 - 1976)

## Notas
Piorno (planta)

**Piorno** é un nome moi xenérico que se refire a diferentes especies botánicas arbustivas de aspecto semellante ao das xestas:

## *Adenocarpus* 
* **Codeso** (*Adenocarpus complicatus*), ;

## *Cytisus* 
* **Piorno galego** (*Cytisus oromediterraneus* sin. *Cytisus purgans*), xesta de montaña.
* **Piorno branco** (*Cytisus multiflorus* sin. *Cytisus lusitanicus* e *Cytisus albus*), xesta branca, codeso branco..

## *Genista* 
* **Pudia** (*Genista florida*), xesta pudia. Especialmente a subespecie: *Genista florida* subsp. *polygaliphylla*.
* '''*Genista falcata* Brot.**
* **Piorno teixo'* (*Genista obtusiramea* Gay ex Spach), xesta de montaña.
* **Piorno espiñento** (*Genista hystrix*) tamén a especie *Genista anglica* recibe este nome vulgar.
* **Piorno das brañas** (*Genista berberidea* Lange), xesta das brañas, toxo gateño.
* **Piorno de follas pequenas** (*Genista micrantha*).
* **Piorno de tres espiñas** (*Genista triancanthos*).

## O piorno na cultura popular galega 
* *Arrenégote Satán
* *coa folla do piorno.
* *Eu quero coce-lo pan,
* ''deixádeme libre o forno.

## Notas 
## Véxase tamén 
### Outros artigos 
* Piorno (hórreo)
Atopia

**Atopia** (do grego, ἀτοπία - fóra de lugar, sen lugar, infrecuente, extraordinario), tamén coñecida coma **atopía** ou **síndrome atópica**, é o termo co que se define a predisposición a desenvolver certas alerxias mediadas por reaccións de hipersensibilidade. Malia existir un compoñente xenético ou hereditario, cómpre que se estableza previamente un contacto co axente alerxénico causante de dita hipersensibilidade.

O concepto de atopia foi descrito por vez primeira por Coca e Cooke en 1923 para describir unha tendencia familiar para producir anticorpos da classe IgE contra alérxenos ambientais, xeralmente proteínas. O termo atopia non é sinónimo de "alerxia", pois describe exclusivamente unha "predisposición". As doenzas atópicas máis representativas son a asma, a rinite alérxica (ou rino-conxuntivite), e a dermatite atópica.

## Notas 
## Véxase tamén 
### Outros artigos 
* Inmunoglobulina E
* Dermatite atópica
* Asma
* Rinite alérxica
### Ligazóns externas 
* Case Studies in Environmental Medicine (CSEM): Environmental Triggers of Asthma  – Agency for Toxic Substances and Disease Registry, Departamento de Saúde e Servizos Humanos dos Estados Unidos .
Pudia

A **pudia**, tamén coñecida coma **piorno pudio** ou **xesta pudia** (***Genista florida***) é unha especie de piorno fanerógamo pertencente á familia das fabáceas. En Galicia aparece a subespecie *Genista florida* subsp. *polygaliphylla*.

## Descrición 
Arbusto moi ramificado que pode acadar os 3 m. Os talos teñen entre 8 e 10 costelas en forma de T lixeiramente pilosos. Follas alterna enteiras, dun só folio lanceolado e con estípula. Florea en acios de atéa 30 floriñas amarelas. Rosea de maio a xullo. Froito en forma de vaíña con até 6 sementes.

## Distribución e hábitat 
Medra en bosques degradados, ambientes frescos, clareiros e uceiras da maior parte da Península Ibérica e suroeste de Francia, chegando a Galiza. Prefire chans enxoitos, acedos e pobres en nitróxeno. Atura ben o frío.

## Taxonomía 
*Genista florida* foi descrita por Carl von Linné e publicado en *Systema Naturae, Editio Decima* 2: 1157. 1759.
;Citoloxía
Número de cromosomas de *Genista florida* (Fam. Leguminosae) e táxones infraespecíficos:  n=24; 2n=48
;Etimoloxía
***Genista***: nome xenérico que provén do latín vulgar *genĕsta*, que, á súa vez, deriva do nome latino clásico da planta *genista*, que dá nome ao xénero. Deste termo deriva a palabra galega xesta (en portugués: *giesta*), que ademais de nomear ás especies deste xénero, adoita tamén designar ás especies do xénero achegado *Cytisus*. As especies do xénero *Genista* máis ben se coñecen co nome vulgar de piorno. 

Os reis e raíñas Plantagenet de Inglaterra tomaron o seu nome, **planta Genesta** ou **plante genest**, en alusión a unha historia que, cando Guillerme o Conqueridor se embarcou rumbo a Inglaterra, arrincou unha planta que se mantiña firme, tenazmente, a unha rocha e meteuna no seu casco como símbolo de que el tamén sería tenaz na súa arriscada tarefa. A planta foi a chamada **planta genista** en latín. Porén Guillerme o Conqueridor chegou moito anttes dos Plantagenet e en realidade foi Godofredo de Anjou quen foi alcumado o Plantagenet, porque levaba un ramo de flores amarelas de xesta no seu casco coma unha insignia (*genêt* é o nome en francés da xesta), e foi o seu fillo, Henrique II, o que se converteu no primeiro rei Plantagenet. Outras explicacións históricas son que Godofredo plantou este arbusto coma unha cuberta de caza ou que el usábaa para se zoscar a si mesmo. Non foi até que Ricardo de York, o pai dos dous reis Eduardo IV e Ricardo III, cando os membros desta familia adoptaron o nome de Plantagenet, e despois se aplicou retroactivamente aos descendentes de Godofredo I de Anjou como o nome dinástico.

***florida***: epíteto latíno que significa "con flores".
;Sinonimia
* *Genista leptoclada* Spach	
* *Genista polygalifolia* DC.	
* *Genista polygaliphylla* Brot.

## Nome común 
Piorno, pudia, xesta pudia, piorno pudio, xesta branca.

## Notas 
## Véxase tamén 
### Outros artigos 
* *Genista* (xénero)
* Características das fabáceas
### Ligazóns externas 
* Información e imaxes na Web de Astur Natura
Leopoldo López Lois

**Leopoldo López Lois**, nado en Maside cara a 1884 e finado no mesmo concello o 8 de xuño de 1948, foi un industrial e político galego.

## Traxectoria 
Dono dun comercio en Maside. Logo da proclamación da Segunda República foi nomeado presidente da Comisión Xestora de Maside polo gobernador civil, e logo da repetición das elección en maio de 1931, foi elixido alcalde en xuño. Foi destituído o 16 de xaneiro de 1935. Militante de Izquierda Republicana, volveu ser alcalde logo do triunfo da Fronte Popular en febreiro de 1936. Co golpe de Estado do 18 de xullo de 1936 foi detido o día 20 co seu fillo Luis, e estiveron presos no cárcere de Celanova. Trasladado á Prisión Provincial de Ourense o 3 de febreiro de 1938, foi xulgado en Ourense por rebelión militar o 5 de febreiro xunto con Luis López González, Tomás Bermello González, Manuel López González, Evaristo Carbón, Francisco e Manuel Gómez, Eduardo González Pérez, Tomás Lama Salgado e Celso Martínez, foi condenado a pena de morte; a condena foi conmutada por cadea perpetua o 13 de setembro. Abríronlle expediente de responsabilidades políticas en 1937. Saíu en liberdade condicional en xuño de 1943, e pouco despois marchou para Vigo. Finou en Maside o 8 de xuño de 1948 aos 63 anos.

## Vida persoal 
Casou con Manuela González e foi pai de Manuel e Luis López González.
## Notas 
## Véxase tamén 
### Bibliografía 
* 
### Ligazóns externas 
* Expediente persoal do recluso Leopoldo López Lois na Prisión de Celanova
* Expediente persoal do recluso Leopoldo López Lois na Prisión Provincial de Ourense
Instituto Enerxético de Galicia

O **Instituto Enerxético de Galicia** (coñecido co acrónimo **INEGA**) é un organismo autónomo da Xunta de Galicia creado no ano 1999 e que se rexe basicamente pola *Lei 3/1999*, do 11 de marzo ao abeiro das competencias que outorga o *artigo 13.2* do Estatuto de Autonomía de Galicia. Dende a súa constitución, defínese coma ente de dereito público, con personalidade xurídica e patrimonio propios. A súa sede atópase en Santiago de Compostela.

A súa razón de ser é a de regular e harmonizar a utilización dos diferentes recursos enerxéticos do País, coa fin de reducir na medida do posíbel a dependenza económica enerxética exterior.

Dende 2009 o seu presidente é Eliseo Diéguez García.

## Obxectivos 
Segundo establece a Consellería de Economía e Industria, os obxectivos do INEGA son:
* O fomento e o pulo de iniciativas para a mellora da investigación enerxética en Galicia.
* O estudo e o apoio de actuacións para o seu coñecemento.
* O desenvolvemento e a aplicación de novas tecnoloxías (incluídas as renovábeis).
* A mellora do aforro e a eficiencia.
* O fomento do uso racional da enerxía.
* A óptima xestión dos recursos enerxéticos nos distintos eidos económicos de Galicia.
* A participación na xestión e prestación, se é o caso, de servizos noutros campos sinérxicos ó enerxético, de acordo coas directrices do Goberno no ámbito das súas competencias.

## Notas
## Véxase tamén
### Outros artigos
* Eliseo Diéguez García
* Enerxía
### Ligazóns externas
*Web do INEGA
Eparquía católica maronita de Ibadan

A **eparquía da Anunciación en Ibadan** é unha sé da Igrexa católica maronita. O seu bispo actual é o libanés Simun Fadul.

## Territorio 
A eparquía estende a súa xurisdición sobre os fieis maronitas residentes no África Occidental e Central. A sé eparquial está na cidade de Ibadan, en Nixeria.

## Historia 
Foi erixida como **exarcado apostólico de África Occidental e Central** polo papa Francisco o 13 de xaneiro de 2014. Coa excepción dalgunhas eparquías coptas no Sudán, tratábase da primeira circunscrición eclesiástica católica oriental instituída no África subsahariana.

O primeiro exarca, sen carácter episcopal, foi Simun Fadul, até entón presidente de *Cáritas* do Líbano, e ao mesmo tempo foi nomeado visitador apostólico para os fieis maronitas residentes no África Meridional. O exarcado apostólico foi elevado a eparquía de **Nosa Señora da Anunciación en Ibadan** o 28 de febreiro de 2018, pasando a ser unha eparquía inmediatamente suxeita ao patriarcado maronita de Antioquía.

## Episcopoloxio 
;Exarcas apostólicos de África Occidental e Central
* Simun Fadul (13 de xaneiro de 2014 - 28 de febreiro de 2018)
;Bispos de Nosa Señora da Anunciación en Ibadan
* Simun Fadul (28 de febreiro de 2018 - actualidade)

## Véxase tamén 
### Ligazóns externas 
* Perfil en Catholic-Hierarchy.org
Moción de censura

[300px|miniatura|dereita|[Parlamento de Galicia nunha votación. *Praza Pública*]]
Nos países que adoptan o sistema parlamentarista de goberno, a **moción de censura** é unha proposta parlamentaria presentada pola oposición, normalmente perante un episodio de crise política que tivese provocado a perda do apoio parlamentario maioritario á acción do goberno, coa fin de derrotar ou contrarrestar a este. A moción é aprobada ou rexeitada mediante votación.

Diferéncianse dous tipos de moción de censura:

* A moción de censura *destrutiva*, que procura a caída do Presidente do Goberno ou Primeiro Ministro, sen ter forma algunha de substituílo e cubrir dese xeito o baleiro de poder.
* A moción de censura *construtiva*, na que o grupo parlamentario que eleva ao Parlamento a moción de censura propón á súa vez un novo Primeiro Ministro ou Presidente do Goberno.

No sistema parlamentario do Estado español, a moción de censura vén recollida nos artigos 113 e 114.2 da Constitución española e nos artigos 175 a 179 do Regulamento do Congreso dos Deputados.

Non debe ser confundida coa moción de confianza.

## Notas 
## Véxase tamén
### Outros artigos
* Moción de confianza
* Interpelación
* *Impeachment*

### Ligazóns externas
* Deste xeito funciona unha Moción de Censura El Mundo
Vidmak

Na mitoloxía eslava o **Vidmak** (en ucraíno: Відьмак, Vidmak; en ruso: Ведьмак, Vědmák ou en polaco: Wiedźmin ) é un meigo, o equivalente feminino é chamado *Vidma* ou *vedma*, pero a diferenza desta, o vidmak pode ter cualidades positivas.

Por exemplo, sandan ás persoas e animais, protexen a humanidade, e forzan ás bruxas para deixar de facer o mal. Por outra banda, están ligados ao Diaño e son capaces de prexudicar outras persoas enviando enfermidades, matando gando, estragando a colleita etc. A palabra tamén se usa como un insulto. O vidmak pode converterse en calquera animal ou obxecto.

O termo *vidmak* ven da verba protoeslava *vědě* ("coñecer") e do ruso antigo *вѣдь* ("bruxería").

## Notas 
## Véxase tamén 
### Outros artigos 
* Meiga
* Bruxa
Pedro Otero Rey

**Pedro Otero Rey**, nado en Redondela cara a 1935 e finado no mesmo concello o 13 de outubro de 1990, foi un médico e político galego.

## Traxectoria 
Fillo do político galego Pedro Otero Sestelo e neto do tamén político Pedro Otero Milleiro. Entre outros, ostentou o cargo de alcalde de Redondela, ao que accedeu o 11 de marzo de 1966, sucedendo ao anterior alcalde, Juan Muíños Iglesias. Ademais de alcalde foi tamén deputado provincial. Dende a súa elección o 29 de marzo de 1964, foi reelixido en 1967 e 1971. Dimitiu como alcalde en 1976. Nas primeiras eleccións democráticas encabezou a candidatura de Alianza Popular e foi elixido concelleiro. Morreu en Redondela aos 65 anos.

## Vida persoal 
Casou con Margarita Alfaya García.

## Notas
## Véxase tamén
### Outros artigos
* Pedro Otero Sestelo
### Ligazóns externas
*Anecdotario redondelán. Alcaldes